ኣብ ብሪጣንያ፡ 50% ናይ ኣየናይ ጾታ ስሩዕ መድሃኒት እናወሰዱ ይናበሩ?
ፍርቂ ካብ ዜጋታት ብሪጣንያ ብመድሃኒት ይናበሩ
ኣብ ብሪጣንያ፡ 50% ካብ ደቂ-ተባዕትዮን 43% ካብ ደቂ-ኣንስትዮን ስሩዕ መድሃኒት እናወሰዱ ከምዝናበሩ ተገሊጹ።

ቢ.ቢ.ሲ፡ ‘ማእከል ሓበሬታ ጥዕናን ማሕበራዊ ሓልዮትን’ ብዝተባህለ ትካል’ታ ሃገር ንዝተዘርግሐ መጽናዕታዊ ጸብጻብ ምርኩስ ጌሩ ብሰሉስ ኣብ ዝዘርግሖ ሓበሬታ፡ ዝበዝሑ ካብቶም መዓልታዊ መድሃኒት ዝወስዱ ዜጋታት ናይ ኣእምሮ ጸገማትን ኮሌስትሮልን ዘለዎም ምዃኖም ኣረዲኡ። ብፍላይ ኣብ ደቂ-ኣንስትዮ ምስ ቁጠባዊ ምከት ብዝተኣሳሰር ምኽንያት ኣእምሮኣዊ ጸገማት ኣዝዩ ግኑን ኮይኑ ምህላዉ ዘመልከተ እቲ ጸብጻብ፡ ትሑት እቶት ካብ ዘለወን ደቂ-ኣንስትዮ’ታ ሃገር እተን 17%፡ ደሓን እቶት ካብ ዝረኽባ ደቂ- ኣንስትዮ ድማ እተን 7% ክቱር ኣእምሮኣዊ ጭንቀት ዘማዕበላ ስለ ዝኾና፡ መዓልታዊ ንጭንቀተን ዘህድእ መድሃኒት ክወስዳ ከምዝግደዳ ሓቢሩ። በዚ ድማ መንግስቲ ንመድሃኒት ክብል ዓመታዊ ልዕሊ 15 ቢልዮን ፓወንድ ወጻኢታት ከምዝገብር እቲ ጸብጻብ ወሲኹ ኣመልኪቱ።
ደቂ-ተባዕትዮ